**Jánosházi Közös Önkormányzati Hivatal**

9545 Jánosháza

Batthyány u. 2.

**Átfogó értékelés a 2016. évi helyi gyermekjóléti és gyermekvédelmi feladatok ellátásáról**

**Létszám adatok:**

 Lakosságszám: Ebből: 0 – 18 éves

Jánosháza 2446 fő 387 fő

Karakó 215 fő 41 fő

Keléd 81 fő 16 fő

Kissomlyó 246 fő 32 fő

Nemeskeresztúr 293 fő 46 fő

Kemenespálfa 411 fő 76 fő

Duka 261 fő 33 fő

**2016. évben rendszeres gyermekvédelmi**

**kedvezményben részesülők:**

Jánosháza: 111 fő

Karakó: 10 fő

Keléd: 7 fő

Kissomlyó: 5 fő

Nemeskeresztúr: 7 fő

Kemenespálfa 10 fő

Duka 3 fő

**2016. évben gyermekvédelmi Erzsébet utalvány formájában támogatásban részesülők:**

Jánosháza: 111 fő Támogatásra felhasznált összeg: 1.276 eFt

Karakó: 10 fő Támogatásra felhasznált összeg: 116 eFt

Keléd: 7 fő Támogatásra felhasznált összeg: 81 eFt

Kissomlyó: 5 fő Támogatásra felhasznált összeg: 58 eFt

Nemeskeresztúr: 7 fő Támogatásra felhasznált összeg: 81 eFt

Kemenespálfa 10 fő Támogatásra felhasznált összeg: 116 eFt

Duka 3 fő Támogatásra felhasznált összeg: 35 eFt

A gyermekek napközbeni ellátása az óvodában és az általános iskolákban biztosított. A gyermekek étkeztetése az óvodában és az iskolákban megoldott.

Az iskolai szünetben játszóház működik, mely a csellengő, „kulcsos” gyermekeknek próbál segíteni a szabadidő hasznos eltöltésében.

**2016/2017-es tanév létszám adatai:**

***Intézmény: Létszám: Étkezők száma:***

Batthyány Lajos

Általános Iskola 106 fő 72 fő

Szent Imre

Általános Iskola 192 fő 105 fő

Óvoda Jánosháza 100 fő 100 fő

Óvoda Boba 58 fő 58 fő

Napsugár

Általános Iskola Boba 147 fő 114 fő

2016. január 1-től törvényi változás történt, melynek értelmében ellátási területünk öt településsel bővült: Borgáta, Köcsk, Kemeneskápolna, Egyházashetye, Boba. Január elsejétől a szakfeladatok összevonásra kerültek, így Család és gyermekjóléti szolgálatként működünk.

A törvényi előírásnak megfelelően az ország területén Járási Gyermekjóléti Központok kerültek kialakításra.

2016. január 1-től a járási gyermekjóléti központhoz került a védelembe vétel alatt álló és a nevelésbe vett gyermekek gondozása. Az iratanyagok átadása mindkét részről megtörtént.

**Humán erőforrás**: a család és gyermekjóléti szolgálat munkáját 2,5 fő családgondozó látja el. A családgondozók főiskolai képesítése: 1 fő 8 órában szociálpedagógus, 1 fő védőnő 8 órában és 1 fő 4 órában szociális munkás. A végzettségek megfelelnek a törvényi előírásoknak.

Az intézményegység vezető a törvényi előírásoknak megfelelően szakvizsgázott.

**Tárgyi feltételek**: Intézményünk tárgyi feltételei, elhelyezése, alapterülete és felszereltsége jó feltételeket biztosít a munkánkhoz, a törvényi előírásoknak megfelel.

**A szolgálat célja** a szociális és a mentálhigiénés problémák miatt veszélyeztetett, illetve krízishelyzetbe került személyek, családok életvezetési képességének megőrzése, az ilyen helyzethez vezető okok megszüntetése, valamint a krízishelyzet megszüntetésének elősegítése.

**Feladata** az intézmény ellátási területén a teljes lakossága részére személyes gondoskodást nyújtó ellátás biztosítása, családsegítői feladatok ellátása, ellátások közvetítése, és szervezési tevékenység végzése.

A családsegítő amennyiben a szakmai tevékenység az első interjú kapcsán tett intézkedéssel nem zárható le a kliensekkel, a szolgáltatást igénybe vevő nagykorú személlyel a probléma megoldására együttműködési megállapodást készít. Cselekvőképességében a gyermekjóléti, szociális ellátások igénybevételével összefüggő jognyilatkozatok tekintetében részlegesen korlátozott nagykorú személy esetén a gondnok hozzájárulásával. A családsegítés során történő eseményeket esetnaplóban rögzíti.

Amennyiben az esetkezeléshez más szolgáltató bevonása is szükséges, írásos megkeresést készít. A sikeres családgondozás érdekében más szolgáltatókkal rendszeres kapcsolatot tart fenn, tájékozódik a kliens számára nyújtható egyéb szolgáltatásokról és azoknak elérhetőségéről. Más szolgáltatásba való bevonás esetén segítséget nyújt a kliens számára az új helyzettel való megismerkedéshez.

A Család – és gyermekjóléti Szolgálat – összehangolva a gyermekeket ellátó egészségügyi és nevelési-oktatási intézményekkel, illetve szolgálatokkal – szervezési, szolgáltatási és gondozási feladatokat végez:

* tájékoztatja a szervezeteket a veszélyeztetettség jelzésének lehetőségéről
* fogadja a beérkezett jelzéseket és a probléma jellegéhez a veszélyeztetettség mértékéhez, a gyermek, az egyén, a család szükségleteihez igazodó intézkedést tesz, a jelzést tevőt tájékoztatja a megtett intézkedésekről, ha az nem sérti a Gyermekvédelmi törvény 17. § (2a) bekezdés szerinti zárt adatkezelési kötelezettséget.
* a beérkezett jelzésekről és az azok alapján megtett intézkedésekről heti rendszerességgel jelentést készít a család- és gyermekjóléti központnak, a jelzőrendszeri szereplők együttműködésének koordinálása érdekében esetmegbeszélést szervez, az elhangzottakról feljegyzést készít.
* egy gyermek, egyén vagy család ügyében, a kijelölt járási jelzőrendszeri tanácsadó részvételével, lehetőleg az érintetteket bevonva (gyerek, szülő, velük kapcsolatban álló intézmények, szakemberek) esetkonferenciát szervez.
* éves szakmai tanácsadást tart és éves jelzőrendszeri intézkedési tervet készít.
* esetmegbeszélésekre meghívja szintén az egy gyermek, egyén vagy család ügyében, a kijelölt járási jelzőrendszeri tanácsadót, az érintetteket bevonva (gyerek, szülő, velük kapcsolatban álló intézmények, szakemberek, különösen a megelőző pártfogó felügyelőt.
* folyamatosan figyelemmel kíséri a településen élő gyermekek szociális helyzetét, veszélyeztetettségét, meghallgatja a gyermekek panaszát, és annak megoldása érdekében megteszi a szükséges intézkedést,
* a család- és gyermekjóléti szolgálat és a jelzőrendszeri tagok képviselői között előre meghatározott témakörben (gyermekek nagyobb csoportját érintő veszélyeztető tényezők megszüntetéséhez, és az ehhez szükséges cselekvési terv kidolgozásához) évente legalább hat alkalommal szakmaközi megbeszélést tart.
* éves szakmai tanácskozást szervez minden év február 28-ig
* elkészíti az éves jelzőrendszeri intézkedési tervet minden évben a szakmai tanácskozást követően március 31-ig.
* a Szolgálatnál dolgozó családsegítők közül kijelölt jelzőrendszeri felelős koordinálja a veszélyeztetettséget észlelő jelzőrendszer működését, feladatait. A család- és gyermekjóléti szolgálat haladéktalanul értesíti a működésébe tartozó esetekről a család- és gyermekjóléti központot.

A **2016. évi forgalmi napló adatai:**

2014- 2016. évi veszélyeztetett gyermekek:

|  |  |  |  |
| --- | --- | --- | --- |
| Település  | 2014. évgyermekek száma | 2015. évgyermekek száma  | 2016. évgyermekek száma |
| Duka | 2 | 2 | 1 |
| Jánosháza | 45 | 56 | 60 |
| Karakó | 7 | 5 | 4 |
| Keléd | 0 | 1 | 0 |
| Kemenespálfa | 11 | 8 | 3 |
| Kissomlyó | 8 | 2 | 2 |
| NemeskeresztúrBorgátaKöcskKemeneskápolnaEgyházashetyeBoba  | 1 | 1 | 229379 |
| Összesen  | 74 | 76 | 102 |

Köcsk: 4 család 9 gyermek

Borgáta : 1 család 2 gyermek

Kemeneskápolna: 2 család 3 gyermek

Duka: 1 család 1 gyermek

Kissomlyó: 1 család 2 gyermek

Karakó: 2 család 4 gyermek

Kemenespálfa: 2 család 3 gyermek

Keléd: - -

Nemeskeresztúr: 2 család 2 gyermek

Boba : 4 család 10 gyermek

Egyházashetye. 2 család 7 gyermek

Jánosháza: 29 család 60 gyermek

Újként keletkezett gondozási esetek száma a kapcsolatfelvétel módja szerint

|  |  |  |  |  |
| --- | --- | --- | --- | --- |
| Sorszám | Megnevezés | Kapcsolatfelvétel száma 2014 | Kapcsolatfelvétel száma 2015. | Kapcsolatfelvétel száma 2016 |
| 01 | Önkéntes (gyermek kezdeményezte) | 0 | 0 | 1 |
| 02 | Szülővel közösen | 10 | 1 | 0 |
| 03 | Gyermekjóléti szolgálat (szervezeti egység) által kezdeményezett | 0 | 4 | 13 |
| 04 | Jelzőrendszer által kezdeményezett | 15 | 14 | 12 |
| 05 | Együttműködésre kötelezett (hatóság által kötelezett) | 0 | 0 | 0 |
| 06 | A gyámhatóság által kezdeményezett | 4 | 2 | 4 |
| 07 | Összesen (01-06.sorok) | 29 | 21 | 30 |

**2016. évben a problématípusok:**

- szülők életvitele, anyagi és pénzbeosztási problémák,

- Magatartászavar

- Gyermeknevelési

- Személyi, környezeti higiénéi

- Gyermek szabálysértő, bűnelkövető magatartása / gyermekpornográfia, jogosítvány nélküli-

 ittas vezetés , garázdaság

- Gyermekbántalmazás gyanúja

**Szakmai tevékenység:**

Kiemelkedően magas a családlátogatások száma, valamint az ügyintézések száma is. Segítő beszélgetés, környezettanulmány készítése szintén az előző évekhez képest emelkedett.

**Prevenciós tevékenység**:

Az elmúlt évben a nyári játszóházban résztvevő gyermekek száma átlagosan 20-25 között volt. A nyári játszóházat a nyári szünetben minden héten három alkalommal biztosítottuk az unatkozó gyermekek részére.

Erzsébet táborba 10 gyermeket tudtunk elvinni egy hétre. Az idei évben nem szándékozunk pályázni, mert a 10 gyermek kiválasztása komoly fejtörést okozott. Így is a legjobb magatartású gyermekeket vittük, de sok probléma volt velük. Természetesen egy kísérő volt a pályázati kiírásnak megfelelően. A kísérő kolléga 24 órás szolgálatban volt.

**Korrepetálást, fejlesztő foglalkozást** 39 gyermek részére heti egy, kettő, de van olyan gyermek is, akivel heti három alkalommal foglalkoznak a kollégák.

**Adományközvetítés:**

Az elmúlt évben átlagosan 70 rászoruló család részére biztosítottunk különféle adományokat – élelmiszer, ruha, bútor, játék – egy vagy több alkalommal.

Heti rendszerességgel ingyen juttatjuk a rászorulókat pékárúhoz.

A Gyermekjóléti Szolgálat legtöbb esetben az intézményektől (egészségügyi, védőnő, óvodák, iskolák) értesül a veszélyeztetett gyermekekről. Elsősorban a pedagógusok, óvónők jelzései alapján veszik fel a kapcsolatot a családokkal. Jelzések érkeznek a rendőrség, gyermekjóléti központ, háziorvos, más gyermekjóléti szolgálat részéről is. Ezt követően a családgondozó felveszi a kapcsolatot a családdal. Szülő vagy gyermek kérésére önkéntességi alapon. Hatósági kezdeményezésre kötelező együttműködés.

Az alapellátásban történő gondozás esetén a családsegítők a törvényi előírás szerinti kötelező havi három családlátogatást minden esetben megtették, de az esetek többségében minden héten látogatják a családokat.

Tanév közben továbbra is viselkedési problémákkal küszködő, valamint tanulási problémák miatt jönnek a gyermekek hetente a szolgálathoz egyéni beszélgetésre, tanulás segítése céljából. A gyermekek részére a megbeszélésekre a gyermekjóléti szolgálat és a szülő kérésére kerül sor. A magántanuló gyermekek részére továbbra is rendszeresen szervezünk korrepetálást a záróvizsgára történő felkészítés céljából.

**Továbbra is biztosítjuk intézményünkben a gyermekek kapcsolattartását a vér szerinti szülővel.**

**Civil szervezetekkel továbbra is jó kapcsolatot ápolunk.**

Azt gondoljuk, hogy a gyermekjóléti szolgálat a gyermekjóléti központ fele minden fontos adatot, információt megad a törvényi előírásoknak megfelelően, az esetmenedzser pedig ott van a tárgyalásokon, aki az ügy részleteit ugyanúgy ismeri, mint a családsegítők.

**Javaslatok a következő évre:**

- Szakmaközi megbeszélések a központban:

* Bűnmegelőzés: jelzőrendszeri tagok
* Bántalmazás témaköre: teljes jelzőrendszer
* Védőnői higiénés problémák, tetvesség: jelzőrendszer tagjai
* A gyermekjóléti központtal közösen szervezendő szakmaközi megbeszélés, a 16. életévüket betöltött és már nem tanköteles fiatalkorúak segítése;
* Eltitkolt terhesség korai felismerése: jelzőrendszer tagjai
* Herba drog terjedése a fiatalok körében: jelzőrendszer tagjai

***2017. évre tervezett feladatok:***

* Eseti Team megbeszélések folytatása
* Nyári tábor működtetése a jelzőrendszeri tagokkal karöltve, és önkéntesek bevonásával
* 2017. évre szeretnénk Borgátára pár napos sátortábort szervezni
* Továbbra is szeretnénk lehetőséget adni a jánosházi és a környékbeli érettségi előtt álló gyermekek részére, hogy a kötelező önkéntes munkát helyben tudják tölteni.

Kérjük a beszámoló megvitatását, elfogadását.

Jánosháza, 2017. május 15.

 dr. Balás Endre

 jegyző